סיכום מפגש פסיכולוגיה אבנורמלית. מחלות נפש
מדריך ה  DSM (דיאגנוסטי, סטטיסטי) מאת איגוד הפסיכיאטרים האמריקאי, נערך לראשונה ב 1951- מהווה "שפה משותפת" לכל העוסקים בתחום הפרעות הנפש – ומכיל (כיום גירסא 5 ) 297 הפרעות נפשיות שונות.  
עבור כל הפרעה מתאר את הסימפטומים האופינייים והסטטיסטיקה של המחלה (באיזה גיל מופיע? הבדלים בין המינים, כמה % לוקים ועוד). מאפשר תקשורת יעילה בין גורמי טיפול + אבחון מדויק.
 ה DSM הראשון (1951)  הכיל 100 מחלות, ואילו הנוכחי  297 – האם העלייה במספר ההפרעות משקף שיפור באבחון ?  או "צמצום טווח הנורמליות". בין ההפרעות שנוספו למהדורה 5, (2012) "הפרעת סרבנות-עקשנות" בילדים. "הפרעת התמכרות  למשחקי מחשב", "אבל כרוני" ועוד. 
הפרעות תלויות-תרבות: פרק מיוחד ב DSM להפרעות נפשיות המופיעות רק במדינות\תרבויות שונות. לדוגמא: סינדרום ירושלים- אובדן שפיות על רקע דתי-משיחי (רק בישראל), היקיקומורי –הסתגרות חברתית מוחלטת מהעולם (רק ביפן). 
קריטריונים למחלה נפשית:  אין קריטריון חד משמעי (כמו באבחון של מחלות רפואיות) : כמה שיותר מהקריטריונים הבאים – ישפרו את הוודאות באבחון: סבל של האדם או של הסביבה, פגיעה בתפקוד היום יומי ומטרות החיים, חשיבה והתנהגות לא רציונליים, הפרת אמות מידה מוסריות, נדירות סטטיסטית . לא כל הפרעה מתאפיינת בכל הקריטריונים הללו, אך ככל שיש יותר מהם –האבחון הוא יותר חד משמעי. 
ההיסטוריה של הטיפול במחלות נפש : בית החולים הראשון למחלות נפש –במאה ה 14 בלונדון – BEDLAM. טיפולים אכזריים ומענישים:  כסא מסתובב ל"ניעור" המחלה, כליאה בכלוב או כפיתה בשלשלאות. החולים נחשבו כמסוכנים, מדבקים ואפילו אשמים בחטאים מוסריים שבעקבותיהם נענשו. לא היה טיפול ממשי מכיוון שלא הובן מנגנון המחלה.  
טיפולים חשמליים: נזע חשמלי למוח קיים כבר מהמאה ה – 19, ובגרסתו המודרנית (ECT)  מהווה טיפול אגרסיבי אך יעיל מאוד בדכאון מאז'ורי ומאניה דפרסיה 
לובוטומיה \ לויקוטומיה: כריתת אונה או ניתוק אונה לחולים פסיכוטיים ומאניים  – הומצאה בשנות ה 30 ע"י MONIZ – פסיכיאטר פורטוגלי, שאף קיבל פרס נובל על החידוש. לאחר ניתוק האונה הלימבית (יצרים, דחפים) משאר המוח - המטופלים אמנם היו נסערים פחות, אך גם איבדו את כח הרצון, היכולת ליהנות. הטיפול גרם יותר נזק מאשר תועלת בדיעבד. 
שנות ה 60: תרופות פסיכיאטריות מודרניות מאפשרות טיפול מהיר, זול, ועם מנגנון הכימי-ביולוגי ברור – והחוסרים או העודפים בכימיקלים מוחיים– הגורמים למחלה נפשית  – מתאזנים עקב מתן התרופות. החסרונות- תופעות לוואי, סטיגמה,  כמו כן הפסיכיאטר לא באמת יכול למדוד כמות כימיקלים בתוך המוח והתאמת התרופה והמינון מתבסס על ניסוי וטעיה של השפעות התרופה. 
המהפכה הפסיכיאטרית (שנות ה 60-80): פיתוח תרופות יעילות לדכאון, חרדה, וסכיזופרניה. ירידה של 80% בכמות המאושפזים הכרוניים בבתי חולים פסיכיאטרים. 
הפרעת דכאון מאז'ורי:  25% מהנשים, 12% מהגברים- ילקו במהלך חייהם. המספר עולה מדור לדור. 
סימפטומים: פגיעה במצב רוח, חוסר הנאה (אנ-הדוניה), ירידה במוטיבציה ויוזמה, מיניות, שינה, אכילה, איטיות מחשבתית, מחשבות פסימיות וסכנת התאבדות.  
הסבר ביולוגי: חוסר סרוטונין. טיפול תרופתי לאיזון
סולם BECK – הוא שאלון דיווח עצמי אודות תחומים כגון : מצב רוח, שינה, אכילה, ראיית העתיד, ערך עצמי, הנאה מפעולות. הסולם המאפשר מדידה מספרית של עוצמת הדיכאון. ממצב רוח רגיל עם תנודות קלות ועד דכאון כבד. (ציון 0 עד 62) 
טיפולים מוחיים בדכאון : תרופות ממשפחת SSRI – מפחיתי שאיבה-מחדש של סרוטונין ברווח בין הנוירונים (סינפסה) , כלומר גורמים ליותר סרוטונין להיות זמין במוח – וע"י כך שיפור במצב רוח, מוטיבציה, ושינוי מחשבתי.
נזע חשמלי – העברת זרם חשמלי חזק דרך המוח, פרכוס אפילפטי ואף אובדן הכרה- התוצאה: שיפור ניכר במצב רוח לאורך זמן. 
אלקטרודה בלולאה סגורה: טיפול חדש  מ 2022  החדרת אלקטרודה הקולטת פעילות של איזורי מוח הפעילים יתר על המידה בעת אפיזודת הדכאון, וכאשר זה מתרחש- הפעלה של אלקטרודה אחרת המגרה חשמלית איזורים המעוררים מצב רוח טוב. 
קטאמין: תרופה חדשה "ספראבאטו" המאושרת בסל הבריאות החל מ 2020 ומבוססת על סם מסיבות לא חוקי – קטאמין . בלקיחה תחת השגחה, ע"י הסנפה, מושג שיפור וארוך טווח בדכאון. מנגנון הפעולה לא ברור לגמרי אך כנראה פועל על יכולת ל"הגמשה מוחית" ע"י הגברת המוליך העצבי -גלוטאמט.  

